**Hapet thirrja për mobilitete (bursa) stafi të UPT-së,**

**në kuadër të Marrëveshjes KA1 të Programit Erasmus+,**

**në Transilvania University of Brasov, Rumani**

Në kuadër të programit Erasmus+ dhe marrëveshjes KA1 bilaterale, është hapur thirrja për aplikime për bursa për stafin akademik dhe administrativ të Universitetit Politeknik të Tiranës, të gjitha njësitë kryesore dhe Drejtoritë në UPT.

**Llojet e mobilitetit përfshijnë:**

1. Staf akademik/administrativ për trajnim

**Numri total i stafit:** 1

**Dokumentat e nevojshme për aplikim për stafin akademik:**

* CV + lista e publikimeve (në gjuhën angleze);
* Kopje e Pasaportës;
* Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Letra konfirmuese nga universiteti pritës\*\*;
* Dokumenti i Mobility Agreement (Staff Mobility for Teaching/Training) për stafin akademik/administrativ në universitetin pritës\*\*\*.

*\*Plani i mobilitetit për, si dhe periudha e propozuar e mobilitetit për stafin, duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore* *ku aplikani bën pjesë.*

\*\**Kandidatët që do të aplikojnë për të qenë pjesë e mobiliteteve si staf akademik/administrativ në universitetin pritës, paraprakisht duhet të kenë aprovimin nga universitetin pritës (Dekan/Titullar Departamenti ose program studimi/Profesor), për kryerjen e aktivitetit gjatë periudhës së mobilitetit. Ai/ajo do të duhet t’ju dërgojë një dokument paraprak aprovues, të cilin do të duhet ta bashkangjisni me dokumentet e tjera për aplikimin tuaj.*

\*\*\* *Mobility Agreement for Teaching/Training për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

Për të shkarkuar formatin e “Learning Agreement” klikoni te:

[Drejtoria e Komunikimit dhe Koordinimit – Universiteti Politeknik i Tiranës (upt.edu.al)](https://upt.edu.al/drejtimi-akademik-administrativ/drejtorite/drejtoria-e-komunikimit-dhe-koordinimit/) , aneks 3, 4.

Stafi pjesëmarrës në mobilitet, mbas përfundimit të tij, duhet të sjellë informacion te departamenti përkatës dhe te Drejtoria e Komunikimit dhe Koordinimit lidhur me aktivitetin, si dhe dokumentacionin e përfundimit të mobilitetit.

***Afati për aplikim, pranë Drejtorisë së Komunikimit dhe Koordinimit në UPT: Deri më 20 dhjetor 2024, ora 12.00.***

Për informacione shtesë në lidhje me procesin e aplikimit në UPT mund të kontaktoni në email: [rkodra@upt.al](mailto:rkodra@upt.al) , [abeqo@upt.al](mailto:abeqo@upt.al) .